### Beslutning

Cathrine Johnsen, Caroline Winther, Pernille Pedersen, Øystein Knudsen, Matthias Gregersen og Ulla Kristensen kunne tiltræde indstillingen i overensstemmelse med Magistratens anbefaling.
 Liv Tanja Olsen tog forbehold.

Endelig vedtagelse af kommuneplantillæg nr. 5 til Kommuneplan 2017 herunder valg af vejløsning.

### Resumé

Der er i perioden fra den 12. oktober 2017 til den 5. januar 2018 gennemført en offentlig høring om forslag til kommuneplantillæg og VVM-redegørelse for følgende vejløsninger:

 1.   Ny, udvidet [adresse]
 2.   Ensretning af biltrafik og ny ”golfbanevej ”
 3A. Nordlig forlægning af [adresse] for al biltrafik
 3B. Nordlig forlægning af [adresse] for vestkørende biltrafik
 4.   Sydlig forlægning af [adresse]

 Inden den offentlige høring pegede byrådet på forslag 1 som den foretrukne løsning, bortset fra Dansk Folkeparti som foretrak forslag 2.

 Der er i forbindelse med den offentlige høring ikke kommet nye afgørende oplysninger eller synspunkter frem, som ændrer på Teknik og Miljøs vurdering af, at forslag 1 samlet set er den bedste løsning, idet den både sikrer en tidssvarende adgangsbetjening af [adresse] og på længere sigt vil styrke kulturmiljøet og landskabet omkring [adresse]. Det er samtidig den løsning, som Teknik og Miljøs vurderer bedst tilgodeser formålet med fredningen af den samlede allé.

### Indstilling

At 1) forslag til tillæg nr. 5 til Kommuneplan 2017 vedtages endeligt herunder at forslag 1, ny udvidet [adresse] inklusive sti syd for alléen, vælges som den løsning, der arbejdes videre med at realisere.

 At 2) at behandlingen af de indkomne høringssvar jf. afsnit 5 og den sammenfattende redegørelse, bilag 2, tiltrædes.

 At 3) at Teknik og Miljø bemyndiges til at udarbejde og sende en ansøgning til fredningsnævnet med henblik på, at der indledes en ny fredningssag.

### Sagens forløb

27-09-2018 Borgmesterens Afdeling påtegning
Fremsendes til Magistraten.
 Borgmesterens Afdeling har ingen bemærkninger til indstillingen.
 01-10-2018 Magistraten
Fremsendes til [adresse] med bemærkning, at Magistraten i mødet den 1. oktober 2018 anbefaler, at byrådet tiltræder Magistratsafdelingen for Teknik og Miljøs indstilling af 5. september 2018.

 Rådmand Merete Carlsen henholder sig til Dansk Folkepartis oprindelige forslag. Matthias Gregersen tog forbehold.

 Borgmester Bertram Lauritsen og rådmand Olfert Friis var forhindret i at deltage i sagens behandling.
 10-10-2018 [adresse]
Fremsendes til Teknisk Udvalg til behandling i henhold til beslutning i byrådets møde den 10. oktober 2018.
 29-10-2018 Teknisk Udvalg
Cathrine Johnsen, Caroline Winther, Pernille Pedersen, Øystein Knudsen, Matthias Gregersen og Ulla Kristensen kunne tiltræde indstillingen i overensstemmelse med Magistratens anbefaling.
 Liv Tanja Olsen tog forbehold.
 14-11-2018 [adresse]
Beslutning ikke frigivet